# Základná škola s materskou školou, Vydrník 121

# Informácie pre rodičov a žiakov k priebežnému a celkovému hodnoteniu v školskom roku 2020/2021

* **z nariadení a odporúčaní MŠVVaŠ SR**
* **z doterajších skúseností so vzdelávaním žiakov počas mimoriadnej situácie**
* **zo záverov zasadnutí pracovnej porady, pedagogickej rady, MZ a vedenia školy**
* **zo Smernice č.2/2020 na hodnotenie žiakov ZŠ vytvorenej podľa Metodického pokynu č. 22/2011 na hodnotenie žiakov ZŠ**
* **zo Smernice č.2/2020 na hodnotenie a klasifikáciu prospechu a správania žiakov s mentálnym postihnutím - variant A vytvorenej podľa Metodického pokynu č. 19/2015 na hodnotenie a klasifikáciu prospechu a správania žiakov s mentálnym postihnutím**
* **z Usmernenia na hodnotenie žiakov ZŠ v čase mimoriadnej situácie spôsobenej prerušením vyučovania v školách v školskom roku 2020/2021.**
1. V čase prerušeného vyučovania sú v našej škole rešpektované základné princípy hodnotenia:
* spravodlivosť pri hodnotení každého žiaka,
* rešpektovanie individuálnych podmienok na domácu prípravu a dištančné vzdelávanie,
* poskytovanie spätnej väzby a akceptovanie podmienok vzdelávania.
1. Priebežné hodnotenie má charakter konštruktívnej spätnej väzby poskytovanej počas dištančného učenia.
2. Hodnotenie má prioritne motivačný charakter, pomenúva chyby, ktoré žiaci robia, navrhuje postupy ako ich odstrániť.
3. Hodnotenie má prísne individualizovaný charakter, zohľadňuje individuálne osobitosti a momentálnu psychickú a fyzickú disponovanosť žiaka.
4. Priebežné hodnotenie bude kombináciou slovného hodnotenia a sebahodnotenia žiaka. Slovné hodnotenie je zamerané na opis zvládania učebného obsahu jednotlivými vyučujúcimi predmetov.
5. Počas dištančného vzdelávania sa ruší povinnosť písať kontrolné práce, slohové práce, kontrolné diktáty.
6. Podklady na záverečné hodnotenie získava učiteľ najmä z portfólií žiackych prác –samostatných prác, zadaných projektov, z rozhovorov so žiakmi, online vyučovaním a online konzultáciami so žiakmi.
7. Informácie o priebežnom hodnotení počas dištančnej výučby a celkovej práci žiaka je sprostredkované písomnou spätnou väzbou učiteľa sprostredkovanou prostredníctvom asistentky učiteľa.
8. Žiacke portfólio bude tvoriť podklad pre súhrnné záverečné hodnotenie do ktorého sa započítavajú aj výsledky a hodnotenie získané do obdobia prerušeného vyučovania na škole.
9. Vedúca metodického združenia po dohode s vyučujúcimi jednotlivých predmetov vypracuje kritéria na hodnotenie predmetov ako podklad k záverečnému hodnoteniu.
10. Chceme zdôrazniť **skutočnosť**, že ak žiak zašle vypracovaný pracovný list nestačí. Tento pracovný list musí byť vypracovaný žiakom – nie jeho rodinným príslušníkom.

 **1. Celkové hodnotenie žiakov základných škôl**

Podľa § 55 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) možno hodnotiť žiakov základných škôl

1. slovným hodnotením,
2. klasifikáciou („známkou“),
3. kombináciou klasifikácie a slovného hodnotenia.

Vo vyučovacích predmetoch, ktoré sú podľa § 55 ods. 2 školského zákona určené v školskom vzdelávacom programe ako neklasifikované a nemožno ich hodnotiť ani slovne, sa na vysvedčení uvedie slovo „absolvoval/a“ alebo „neabsolvoval/-a“ (ďalej len „nehodnotené vyučovacie predmety“).

Podľa § 18 ods. 10 vyhlášky Ministerstva školstva č. 320/2008 Z. z. o základnej škole v znení neskorších predpisov (ďalej len „vyhláška“), ak je v niektorom vyučovacom predmete podľa školského vzdelávacieho programu žiak základnej školy neklasifikovaný, na vysvedčení a v katalógovom liste sa uvádza namiesto klasifikačného stupňa slovo

*„a)* ***absolvoval****, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,*

*b)* ***neabsolvoval****, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval; ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa, celkové hodnotenie takého žiaka je neprospel.“.*

Počas mimoriadnej situácie, resp. núdzového stavu vyhláseného v súvislosti s ochorením COVID-19 hodnotenie „**neabsolvoval**“, ktorého dôsledkom je celkové hodnotenie „**neprospel**“, sa využije len v nevyhnutných prípadoch vyjadrenia neplnenia cieľov vyučovacieho predmetu zo subjektívnych dôvodov na strane žiaka.

V **prvom ročníku** základnej školy sa počas mimoriadnej situácie a núdzového stavu vyhláseného v súvislosti s ochorením COVID-19 priebežné hodnotenie aj celkové hodnotenie realizuje **slovným hodnotením**.

# Kritériá hodnotenia vyučovacích predmetov prerokované na Pedagogickej rade dňa 27.1.2021

**1.ročník - slovné hodnotenie: motivačné spätné väzby** (príklady slovného komentára - žiak pracoval výborne, k práci pristupoval zodpovedne, cieľavedome, s chuťou, s primeraným záujmom o zlepšovanie svojich výkonov... najviac sa mu darí, vyniká.... bolo by dobré, potrebné, užitočné, ak by sa sústredil, zameral na...)

**Kritériá slovného hodnotenia:**

* + stupeň iniciatívy a samostatnosti,
	+ osvojenie si potrebných vedomostí, skúseností, činností a ich tvorivá aplikácia,
	+ vzťah žiaka k predmetu a záujem oň,
	+ rozvoj estetického vedomia, vzťah k umeniu,
	+ všeobecná telesná zdatnosť a výkonnosť s prihliadnutím na somatotyp žiaka, na jeho zdravotný stav a starostlivosť o vlastné zdravie,
	+ schopnosť spolupracovať s inými,
	+ schopnosť tolerovať odlišnosti iných, dosahovať kompromisy,
	+ schopnosť sebahodnotenia a hodnotenia iných,
	+ úroveň verbálnej a neverbálnej komunikácie,
	+ osobnostný rozvoj žiaka,
	+ vzťah k práci,
	+ sebaovládanie, snaha, flexibilita,
	+ dištančné úlohy a tematické práce, ktoré žiaci vypracovali počas mimoriadnej situácie, pričom sa prihliadne na individuálne podmienky žiaka.

**Spôsob a kritériá hodnotenia predmetov ZŠ s MŠ,, Vydrník 121 v 2.- 4. ročníku a v špeciálnej triede, počas mimoriadnej situácie resp. núdzového stavu**

|  |  |  |  |
| --- | --- | --- | --- |
| Vzdelávacia oblasť  | Predmet  | Forma hodnotenia  | Kritéria hodnotenia  |
| **Jazyk a komunikácia**  | SJLTPA TDA RRH | známkou  | schopnosť žiaka používať správne gramatické a pravopisné javy pri riešení dištančných úloh, schopnosť čítať s porozumením, uplatňovať správnu techniku čítania, schopnosť využiť gramatické a pravopisné javy a tvorivosť v slohových cvičeniach, schopnosť odpísať a prepísať text, schopnosť vyjadrovať sa k prečítanému textu, porozprávať vlastný zážitok, aktívny prístup k činnostiam, záujem a vzťah k nim, schopnosť sebahodnotenia, dodržanie termínu - vrátenie zadania vo vymedzenom čase * podľa kritérií platnej stupnice
 |
| ANJ  | známkou  | schopnosť žiaka pravidelne si osvojovať slovnú zásobu, ktorú vie využiť pri riešení dištančných úloh, schopnosť porozumieť jednoduchým pokynom, schopnosť samostatného prejavu, aktívny prístup k činnostiam, záujem a vzťah k nim, dodržanie termínu - vrátenie zadania vo vymedzenom čase * podľa kritérií platnej stupnice
 |
| **Matematika a práca s informáciami**  | MAT  | známkou  | schopnosť žiaka posudzovať a uplatňovať poznatky a zručnosti pri riešení úloh dištančného vzdelávania, kvalita myslenia, predovšetkým jeho logickosť, samostatnosť a tvorivosť, schopnosť vyhľadávať informácie z digitálnych zdrojov, ich spracovanie a primeranú prezentáciu prostriedkami informačných a komunikačných technológií, schopnosť riešiť úlohy a prezentovať informácie samostatne, aj písomnou formou, dodržanie termínu - vrátenie zadania vo vymedzenom čase * podľa kritérií platnej stupnice
 |
| INF  | známkou | Schopnosť plniť úlohy zadané učiteľom * podľa kritérií platnej stupnice
 |
| **Človek a príroda**  | PRV  | známkou | schopnosť žiaka osvojovať a uplatňovať poznatky, logické súvislosti, zručnosti pri riešení úloh dištančného vzdelávania celistvosť, presnosť, trvácnosť osvojenia požadovaných poznatkov, faktov a definícii schopnosť zaujať stanovisko a uplatňovať osvojené vedomosti, poznatky a zručnosti z praktických činností schopnosť vyhľadávať informácie z digitálnych zdrojov, ich spracovanie a primeraná prezentácia  |
|  |  |
|  | PDA  |  známkou  | dôslednosť pri vypracovaní úloh a zadaní a dodržiavanie termínu (vypracovanie zadaní v zadanom termíne) * podľa kritérií platnej stupnice
 |
| **Človek a spoločnosť**  | VLA  | známkou | viď kritéria pre PRV, PDA* podľa kritérií platnej stupnice
 |
| **Človek a hodnoty** **Človek a svet práce** **Umenie a kultúra**  | ETV/NBV PVC HUV VYV | známkou | viď kritéria pre PRV, PDAI* podľa kritérií platnej stupnice
 |
| **Zdravie a pohyb** | TSV | absolvovalneabsolvoval | **Absolvoval** – a.) 70% účasť na vyučovacích hodinách * 1. aktivita na hodine /pracuje, aktívne sa zapája do činností, pri ktorých preukazuje požadované intelektové alebo motorické vedomosti alebo zručnosti/
	2. žiak bol prítomný na vyučovacej hodine, aj keď zo závažných objektívnych dôvodov nepracoval /žiak po dlhodobej chorobe/

**Neabsolvoval –** a.) vymeškal viac ako 30% vyučovacích hodín * 1. na hodinách nepracoval a nevie uplatniť svoje vedomosti a zručnosti
	2. nenosil si vyučovacie potreby a pomôcky
 |

**V hodnotení sa bude prihliadať na:**

* známky, ktoré žiaci získali v čase, keď nebolo prerušené vyučovanie,
* aktivitu na hodinách a plnenie si povinností v čase výučby, keď nebolo prerušené vyučovanie,
* **aktívnu účasť žiaka** na plnení úloh, vďaka čomu získava učiteľ potrebnú spätnú väzbu. **Pod aktívnou účasťou rozumieme** samostatné vypracovanie úloh (pracovných listov distribuovaných prostredníctvom asistentky učiteľa), prípadne účasť na online, zapájanie sa do diskusií a vypracovanie zadaných úloh,
* vzťah žiaka k práci v predmete, jeho snaha o sebarozvoj, tvorivosť, spoľahlivosť a plnenie povinností,
* prístup k plneniu dištančných úloh, zodpovednosť, cieľavedomosť,
* dištančné úlohy a tematické práce, ktoré žiaci vypracovali počas mimoriadnej situácie, pričom sa prihliadne na individuálne podmienky žiaka,
* sebahodnotenie žiaka,
* prístup, záujem o zlepšovanie svojich výkonov.

# 1.1 „Prezenčné“ vzdelávanie

Škola postupuje pri hodnotení žiakov podľa internej smernice Vnútorný metodický pokyn č. 2/2020 na hodnotenie žiakov základnej školy a internej smernice Vnútorný metodický pokyn č. 2/2020 na hodnotenie prospechu a správania žiakov s mentálnym postihnutím – variant A.

# 1.2 Dištančné vzdelávanie

Škola postupuje pri hodnotení žiakov podľa prvého bodu tohto dokumentu.

**1.3 Náhradný termín hodnotenia**

Pre závažné príčiny (nedostatok podkladov k hodnoteniu, izolácia žiaka z dôvodu choroby a iné) nie je možné žiaka hodnotiť v riadnom termíne. Túto skutočnosť prerokuje pedagogická rada a určí na priebežné a celkové hodnotenie žiaka náhradný termín do 31.03.2021. Nie je potrebná komisionálna skúška, učiteľ využije bežné postupy na získanie podkladov pre hodnotenie žiaka a na ich základe vykoná celkové hodnotenie z vyučovacieho predmetu za 1.polrok školského roka 2020/2021.

Ak žiak nesplnil požiadavky učiteľa v rámci dištančného vzdelávania zo subjektívnych príčin napr. neodovzdanie úloh alebo žiadna účasť na dištančnom vzdelávaní bez ospravedlnenia - zákonní zástupcovia žiaka boli preukázateľne informovaní o nesplnení požiadaviek.

**Vydávanie výpisov hodnotenia za 1. polrok šk. roka 2020/2021**

Žiakom školy budú výpisy slovného hodnotenia prvého ročníka a výpisy klasifikácie prospechu a správania žiakov 2.-4. ročníka a špeciálnej triedy, odovzdá osobne do rúk zákonných zástupcov žiaka. Prevzatie výpisu zákonný zástupca potvrdí podpisom.